Απόφαση της Επιτροπής της 16ης Ιουνίου 2003 για την κατάργηση της απόφασης 2002/182/ΕΚ περί εγκρίσεως του τροποποιημένου σχεδίου που υπέβαλε η Αυστρία για την εξάλειψη της κλασικής πανώλης των χοίρων σε άγριους χοίρους στην Κάτω Αυστρία [κοινοποιηθείσα υπό τον αριθμό Ε(2003) 1833] (Το κείμενο στη γερμανική γλώσσα είναι το μόνο αυθεντικό) (Κείμενο που παρουσιάζει ενδιαφέρον για τον ΕΟΧ) (2003/435/ΕΚ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, την οδηγία 2001/89/ΕΚ του Συμβουλίου, της 23ης Οκτωβρίου 2001, σχετικά με κοινοτικά μέτρα για την καταπολέμηση της κλασικής πανώλης των χοίρων(1), και ιδίως το άρθρο 16 παράγραφος 1 πέμπτο εδάφιο, Εκτιμώντας τα ακόλουθα: (1) Το 2000 επιβεβαιώθηκαν κρούσματα κλασικής πανώλης των χοίρων στον πληθυσμό άγριων χοίρων στην επαρχία της Κάτω Αυστρίας. (2) Η Επιτροπή με την απόφαση 2001/140/ΕΚ(2), ενέκρινε το σχέδιο που υπέβαλε η Αυστρία για την εξάλειψη της κλασικής πανώλης των χοίρων μεταξύ του πληθυσμού άγριων χοίρων στην επαρχία της Κάτω Αυστρίας. (3) Η Επιτροπή με την απόφαση 2002/182/ΕΚ(3), ενέκρινε το τροποποιημένο σχέδιο που υπέβαλε η Αυστρία για την εξάλειψη της κλασικής πανώλης των χοίρων μεταξύ του πληθυσμού άγριων χοίρων στην επαρχία της Κάτω Αυστρίας και, κατά συνέπεια, κατάργησε την απόφαση 2001/140/ΕΚ. (4) Η Αυστρία υπέβαλε πληροφοριακά στοιχεία τα οποία δείχνουν ότι εξαλείφθηκε επιτυχώς η κλασική πανώλης των χοίρων μεταξύ του πληθυσμού άγριων χοίρων στην επαρχία της Κάτω Αυστρίας. (5) Ως εκ τούτου, ενδείκνυται να καταργηθεί η απόφαση 2002/182/ΕΚ. (6) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Καταργείται η απόφαση 2002/182/ΕΚ. Άρθρο 2 Η παρούσα απόφαση απευθύνεται στη Δημοκρατία της Αυστρίας. Βρυξέλλες, 16 Ιουνίου 2003.

[Source: multi_eurlex | Tokens: 1734]